En la practica esta condición ye imposible de conseguir de tot. Tanto en la incheniería pa la construcción de maquinas, como en labotatorios pa fer un experimento, lo vueito absoluto no se puet conseguir y alavez se diz vueito parcial. En este vueito parcial las pocas moleculas que i quedan fan una presión sobre las paretes de lo volumen que las comprene. Ye por ixo que este vueito parcial s'expresa en unidatz de presión y a sobén se compara con la presión atmosferica normal (la presión que exerce l'atmosfera a ran de mar). La presión ye, doncas, una traza de mesurar en que grau s'ha conseguito creyar lo vueito en un volumen. La unidat de presión en lo Sistema Internacional de mesuras ye lo Pascal (Pa). Tamién s'expresa en atras unidatz como lo Torr u milimetros de mercurio (mmHg) emplegando la escala barometrica, u tamién como porcentaches de la presión atmosferica en bars u atm (atmosferas).